અદાણી ગ્રૂપની ગેસ ડિસ્ટ્રીબ્યુશન કંપની અદાણી ગેસના શેરોનું લિસ્ટિંગ કરાયું હતું. કંપની સૌથી મોટી ગેસ ડિસ્ટ્રીબ્યુશન લિસ્ટેડ કંપનીઓમાં એક રહી હતી જેનું માર્કેટ કેપ રૂ.8,105 કરોડનું રહ્યું હતું. શેરનો ભાવ 70.20 ખુલીને પાંચ ટકાની ઊપલી સર્કિટ 73.70ની સપાટીએ બંધ રહ્યો હતો. લિસ્ટિંગની સાથે અદાણી ગ્રૂપનો હિસ્સો 74.92 ટકાનો રહેશે. જ્યારે રિટેઇલ અને સંસ્થાકિય હિસ્સો અનુક્રમે 3.36 ટકા અને 21.72 ટકાનો રહેશે. કંપની આગામી પાંચ વર્ષમાં આ ક્ષેત્રે રૂ.5,000 કરોડના રોકાણની યોજના ધરાવે છે અને સૌથી મોટી પ્રાઇવેટ કંપની બનવાનો લંક્ષ્યાક ધરાવે છે. નાણાં વર્ષ 2017-18માં કંપનીનું કામકાજ રૂ.1,395 કરોડનું રહ્યું હતું જ્યારે ઇબીડેટા રૂ.374 કરોડ હતી. કંપનીનું વોલ્યૂમ 17 ટકા વધીને 479 એમએમએસસીએમ હતું.